REPUBLIKA HRVATSKA

MINISTARSTVO ZDRAVLJA

Zagreb, Ksaver 200 a

KLASA: 011-02/13-02/194

URBROJ: 534-01/9-13-02

Zagreb, 5. prosinac 2013.

TEZE

za Zakon o o izmjeni Zakona o provedbi Uredbe (EZ) br. 1829/2003 Europskoga parlamenta i Vijeća od 22. rujna 2003. godine o genetski modificiranoj hrani i hrani za životinje i Uredbe (EZ) br. 1830/2003 Europskoga parlamenta i Vijeća od 22. rujna 2003. godine o sljedivosti i označavanju genetski modificiranih organizama i sljedivosti hrane i hrane za životinje proizvedenih od genetski modificiranih organizama kojom se izmjenjuje i dopunjuje Direktiva 2001/18/EZ,

Vlada Republike Hrvatske je na 117. sjednici, održanoj 26. rujna 2013. godine, donijela Prijedlog smjernica ekonomske i fiskalne politike za razdoblje 2014. – 2016.

Jedna od predviđenih mjera je „Transformacija Državnog inspektorata“.

U cilju provedbe citirane mjere, osim izmjene Zakona o ustrojstvu i djelokrugu ministarstava i drugih središnjih tijela državne uprave, za izmjenu stvarne nadležnosti za obavljanje poslova koji su nizom posebnih zakona utvrđeni u nadležnosti Državnog inspektorata, potrebno je odgovarajuće izmijeniti i odredbe tih zakona te utvrditi njihovo stupanje na snagu 1. siječnja 2014. godine, kako bi svi posebni zakoni stupili na snagu istog dana kao i Zakon o izmjenama i dopunama zakona o ustrojstvu i djelokrugu ministarstava i drugih središnjih tijela državne uprave.

Slijedom navedenoga, predlaže se donošenje Zakona o izmjeni Zakona o provedbi Uredbe (EZ) br. 1829/2003 Europskoga parlamenta i Vijeća od 22. rujna 2003. godine o genetski modificiranoj hrani i hrani za životinje i Uredbe (EZ) br. 1830/2003 Europskoga parlamenta i Vijeća od 22. rujna 2003. godine o sljedivosti i označavanju genetski modificiranih organizama i sljedivosti hrane i hrane za životinje proizvedenih od genetski modificiranih organizama kojom se izmjenjuje i dopunjuje Direktiva 2001/18/EZ.

MINISTAR

Prof.dr.sc.Rajko Ostojić, dr. med.